

# VALSTYBĖS ĮMONĖS TURTO BANKO

# GENERALINIS DIREKTORIUS

**ĮSAKYMAS**

**DĖL VALSTYBINĖS ŽEMĖS SKLYPO DALIES, ESANČIOS DRUSKININKUOSE, VILNIAUS AL. 16, PERDAVIMO PATIKĖJIMO TEISE
NACIONALINEI ŽEMĖS TARNYBAI PRIE APLINKOS MINISTERIJOS**

2023 m. vasario 21 Nr. P13-3

## Vilnius

Vadovaudamasis Lietuvos Respublikos žemės įstatymo 7 straipsnio 1 dalies 1 ir 3 punktais, Lietuvos Respublikos Vyriausybės 2020 m. spalio 21 d. nutarimu Nr. 1156 „Dėl valstybės nekilnojamojo ir kito materialiojo turto perdavimo Druskininkų savivaldybės nuosavybėn“, atsižvelgdamas į 2020 m. lapkričio 10 d. valstybės nekilnojamojo turto, perduodamo Druskininkų savivaldybės nuosavybėn, perdavimo ir priėmimo aktą Nr. A26-108 / 20-A5-99:

1. P e r d u o d u Nacionalinei žemės tarnybai prie Aplinkos ministerijos patikėjimo teise valdyti, naudoti ir disponuoti valstybei nuosavybės teise priklausančią ir valstybės įmonės Turto banko patikėjimo teise valdomą 0,0955 ha dalį 0,1672 ha ploto žemės sklypo, kadastro numeris 1501/0001:179, unikalus numeris 1501-0001-0179, esančio Druskininkuose, Vilniaus al. 16.

2. P a v e d u Pardavimų departamento Turto parengimo skyriaus vadovei Kristinai Jakavonienei pasirašyti 1 punkte nurodytos žemės sklypo dalies perdavimo ir priėmimo aktą.

Generalinis direktorius Mindaugas Sinkevičius

Parengė

Jūratė Riaubiškienė

2023-02-20